Komuniké

Vláda Slovenskej republiky v súlade so zákonom č. 231/2006 Z.z., ktorým sa mení a dopĺňa zákon č. 312/2001 Z.z. o štátnej službe a o zmene a doplnení niektorých zákonov v znení neskorších predpisov, rozhodla o preradení prednostov krajských stavebných úradov z 8. platovej triedy  do 9. platovej triedy pri zachovaní doterajšej úrovne funkčného platu.

Súčasne v nadväznosti na nariadenie vlády č. 270/2006 Z.z. o zvýšení platových taríf štátnych zamestnancov vláda určila platové náležitosti prednostom krajských stavebných úradov s účinnosťou od 1. júla 2006.